system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Veaceslav Ivanov?
assistant
Veaceslav Ivanovici Ivanov (în rusă Вячеслав Иванович Иванов) () a fost un poet și teoretician al simbolismului, mistagog, filozof, traducător și dramaturg rus. Influențat de scrierile lui Friedrich Nietzsche, a devenit unul dintre ideologii curentului dionisiac în Rusia. Reprezentant de marcă al veacului de argint din poezia rusă ce acoperă perioada Simbolismului și Akmeismului. În perioada cât a locuit la Sankt Peterburg, a fost gazda și animatorul fervent al unor „miercuri” literare frecventate inclusiv de către Aleksandr Blok și Georgi Ciulkov, ultimul fiind cunoscut în calitate de autor al „anarhismului mistic” rus.

A participat la editarea de jurnale și a călătorit extensiv în Franța și Italia. 

În anul 1924 a emigrat la Roma, unde a primit catedra de filologie paleoslavă la colegiul Russicum. S-a convertit la catolicism  fără a renunța la nimic din patrimoniul ortodox. 

Lui Veaceslav Ivanovici Ivanov i se datorează metafora folosită ulterior de papii Ioan Paul al II-lea și Benedict al XVI-lea, conform căreia „catolicismul” și „ortodoxia” ar fi cei doi plămâni prin care creștinătatea trebuie să respire din nou.

După moartea sa a fost descoperită o arhivă impresionantă de corespondență cu marii oameni de cultură ai Europei, în special cu Martin Buber, Gabriel Marcel, Ettore Lo Gatto, Giovanni Papini și Ernst Robert Curtius.

Prin scrierile sale a contribuit la valorificarea culturii greco-latine și la sincronizarea literaturii ruse cu cea europeană.

Scrieri 
 1903: Stele căzătoare (Кормчие звёзды)
 1904: Transparență (Прозрачность)
 1905: Urmând stelele (По звёздам)
 1905: Tantal (Тантал)
 1907: Eros (Эрос)
 1909 - 1911: Cor ardens
 1916: Brazde și hotare (Борозды и межи)
 1919: Prometeu (Прометей)
 1921: Dionisos și stră-dionisianismul
 1922: Corespondență dintr-un ungher în celălalt (Переписка из двух углов)
 1924: De profundis amavi
 1925: Sonete romane.

Ivanov a tradus din operele antichității clasice.

Note

Vezi și
 Listă de dramaturgi ruși

Nașteri în 1866
Decese în 1949
Poeți ruși
Dramaturgi ruși
Oameni din Moscova
Traducători ruși
Poeți simboliști
Decese în Roma